b'\n_START_ARTICLE_\nCerkev sv. Lovrenca, Lokavec\n_START_SECTION_\nZgodovina cerkve\n_START_PARAGRAPH_\nTo \xc5\xbeupnijsko cerkev svetega Lovrenca so po na\xc4\x8drtih Maksa Fabianija za\xc4\x8deli graditi leta 1933 in jo dokon\xc4\x8dali leta 1935 ter jo 21. julija 1935 blagoslovili. Posve\xc4\x8dena je bila en dan pred 50. obletnico blagoslovitve._NEWLINE_Ob cerkvi je bilo so\xc4\x8dasno zgrajeno tudi \xc5\xbeupni\xc5\xa1\xc4\x8de. Prvi \xc5\xbeupnik je, nekaj mesecev pozneje, postal Henrik \xc4\x8cernigoj, ki je bil \xc5\xbee 28. leto tukaj\xc5\xa1nji vikar. \xc5\xbdupnik Henrik je nato \xc5\xbeupnijo vodil \xc5\xa1e dobrih 28 let.\n_START_SECTION_\nPoslikava in preureditev\n_START_PARAGRAPH_\nLeta 1936 je apsido v prezbiteriju poslikala italijanska slikarka in kerami\xc4\x8darka Neera Gatti (1906-1973)._NEWLINE_Leseno pri\xc5\xbenico, ki je stala na levi strani v ladji, so skurili po letu 1964._NEWLINE_Leta 1972 je bila cerkev preurejena po novih pokoncilskih smernicah, po na\xc4\x8drtih, Fabianijevega u\xc4\x8denca, Janeza Valentin\xc4\x8di\xc4\x8da._NEWLINE_Cerkev je leta 1983 dobila 6 vitra\xc5\xbeev, po zamisli mojstra Toma\xc5\xbea Perka (1947).\n_START_SECTION_\nGlavni oltar\n_START_PARAGRAPH_\nOkrog leta 1966 so iz stare cerkve pripeljali vse tri kamnite oltarje in jih vskladi\xc5\xa1\xc4\x8dili na koru ter na podstre\xc5\xa1ju. Leta 1988 so v prezbiterij postavili veliki oltar iz leta 1770, posve\xc4\x8den sv. Lovrencu. Sliko sv. Lovrenca je leta 1772 naslikal Anton Cebej. Ob oltarju sta kipa sv. Gervazija in sv. Portazija. Oltar umetnostno-zgodovinsko ne spada v to cerkev, primerno bi bilo, da se ga postavi nazaj na prvotno mesto v staro cerkev v Brithu.\n_START_SECTION_\n\xc5\xbdupnijska dvorana\n_START_PARAGRAPH_\n\xc5\xbdupnijska dvorana je bila dograjena leta 1985 ter sprejme okrog 200 ljudi.\n_START_SECTION_\nPokopali\xc5\xa1\xc4\x8de\n_START_PARAGRAPH_\nV\xc4\x8dasih je bilo pokopali\xc5\xa1\xc4\x8de okrog stare cerkve._NEWLINE_Novo obzidano pokopali\xc5\xa1\xc4\x8de, ki je dobrih 100 metrov ju\xc5\xbeno od stare cerkve, je bilo blagoslovljeno 11. novembra 1849. Na njem je bilo do leta 2019 pokopanih 2843 ljudi._NEWLINE_Nova mrli\xc5\xa1ka ve\xc5\xbeica iz leta 2014 stoji na plo\xc5\xa1\xc4\x8dadi pod pokopali\xc5\xa1\xc4\x8dem. Na\xc4\x8drt zanjo je naredil doma\xc4\x8din arhitekt Andrej \xc4\x8copi\xc4\x8d.'